कोलेरा

ल्ह्वकफाक वा कोलेरा वा हैजा धाःगु ताःतूया कुचा स्मल इन्तेस्ताइनय् भिब्रियो कोलेरे ब्यायाक्तेरियाया संक्रमण ख। थ्व ल्वय्‌या मू लक्षण लःथें न्यागु फाक व ल्ह्वक ख। थ्व ल्वय् तःच्वया दिहाइद्रेसन जुया जलासें स्यंकी। थ्व ल्वय्‌ संक्रमित खिया पदार्थ लः व नसाय् ल्वाकज्याना, अन्याःगु लः वा नसा, त्वना वा नया पुनिगु या। ल्ह्वक व फाक अप्व जुया तीब्र रुपं दिहाइद्रेसन, इलेक्त्रोलाइत इम्ब्यालेन्स, व मृत्यु जुइफु। थ्व ल्वय्‌या प्राथमिक उपचार ओरल रिहाइद्रेसन थेरापी ख, गुकिलिं मनुया म्हय् लः व लवण (इलेक्त्रोलाइत)या मात्रा पूनर्स्थापित याइ। ल्वय्‌ सिक्क तःच्वसा वा याकनं सुधार यायेमाःसा इन्त्राभिनस फ्लुइद नं बी छिं। ल्वय्‌ सिक्क हे तःच्वसा ल्वय्‌या काल म्हो यायेत वा ल्वय्‌या प्रभाव म्हो यायेत एन्तिबायोतिक नं बि छिं। थ्व ल्वय्ं हलिमय् ३०-४० लखः मनुयात प्रभाव याइ व करिब १ लख-१३० द्वं मनुतेत स्याइ। कोलेरा इपिदिमियोलोजीइ सीकूगु दकलय् पुलांगु ल्वय्‌य् छता ल्वय् ख। 

लिधंसा

Category:विज्ञान